Prunus mahaleb

Prunus mahaleb 

 Descrission 
Ël Prunus mahaleb a l'é un busson largh (da rair n'erbo), motobin ramifià. La scòrsa a l'é lùcida, gris violet con striadure trasversaj, ij branch giovo a son biancastr, le feuje riunìe da 3 a 6, da dzora lùcide, con ël bòrd dentà; le fior, bianche, a son an bocc da 3 a 9; ij frut a meuvro neir con picoj fin a 2 cm.

 Distribussion 
A chërs ant la boschin-a, ant ij tajiss, ant le sev, sle colin-e sëcche, dal livel dël mar a 800 méter. A fioriss da avril a giugn.

 Notissie 
Ij frut a son amer e 'dcò un pòch velenos. Sò bòsch a l'é aromàtich, për la presensa 'd cumarin-a (la sostansa ch'a dà 'l përfum al fengh neuv) e a ven dovrà për fé dle pipe.

 Arferiment bibliogràfich për chi a veul fé dj'arserche pì ancreuse 
 Prunus mahaleb L. 1753

Categorìa:Botànica
Categorìa:Prunus